Maak jou eie eetbare Kersfees-dekor! | SARIE
Maak jou eie eetbare Kersfees-dekor!	deur SARIE.com-span
Smelt gouestroop en botter saam. Plaas koekmeel, suiker en speserye in ’n mengbak, voeg gesmelte botter by en roer deur. Voeg eiers by en meng goed. Vorm deeg in ’n platterige sirkel, bedek met kleefplastiek en sit in die yskas vir 20 – 30 minute.
Rol ¼ van die deeg uit tot 3 mm dik. Gebruik ’n stel ronde koekiedrukkers (minstens 3 verskillende groottes) en druk 2 sirkels van elke grootte uit. Plaas op bakpapier op ’n bakplaat en bak teen 180 °C vir 8 – 12 minute. Laat toe om af te koel op ’n draadrak.
Sny nou ’n gaping van ‘n ½ cm twee derdes deur die eerste ster van onder af. Sny dan ’n gaping van dieselfde grootte deur ‘n derde van die tweede ster van bo af. Herhaal met elke ster-paar. Bak teen 180 °C vir 8 – 12 minute. Laat toe om af te koel op ’n draadrak.
Rol deeg uit op meelbestrooide werkvlak tot 3 mm dik. Gebruik koekiedrukkers om sterre uit te druk. Maak twee gaatjies met ’n sosatiestokkie 2 cm uit mekaar. Bak teen 180 °C vir 8 – 12 minute. Laat toe om af te koel op ’n draadrak.
Dekor, hemelse geur én eetbaar – wat meer wil jy hê uit jou Kersversierings?